《元日试笔柬同社七子》
明代·张萱

晴开高阁坐氤氲，綵笔凌霄染五云。隔岸柔风匀槛柳，半帘新雨湿阶芸。

玉衡甲应三元历，银汉魁联七曜文。欲问明年花信好，今朝春色且平分。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。